פול דנו

פול פרנקלין דנו (באנגלית: Paul Franklin Dano, נהגה: פול דיינואו; נולד ב-19 ביוני 1984) הוא שחקן קולנוע, טלוויזיה ותיאטרון אמריקאי. ידוע בזכות הופעתו בתור האווי בסרט "הדרך המהירה ללונג איילנד" <small>(2001)</small>, בתור דוויין בסרט "מיס סנשיין הקטנה" <small>(2006),</small> בתור תפקיד כפול של פול ואלי סאנדיי בסרט "זה ייגמר בדם" <small>(2007),</small> בתור ג'ון טיביס בסרט "12 שנים של עבדות" <small>(2013),</small> בתור אלכס ג'ונס בסרט "אסירים" <small>(2013),</small> בדמותו של הזמר בריאן וילסון בסרט "אהבה וחסד" <small>(2014);</small> עבורו קיבל מועמדות לפרס גלובוס הזהב לשחקן המשנה הטוב ביותר. בנוסף, היא גילם את איש החידות בסרט "באטמן" <small>(2022).</small>

דנו ערך את הופעת הבכורה שלו בבימוי עם סרט הדרמה "תמונה משפחתית" <small>(2018</small>) המבוסס על הרומן באותו שם מאת ריצ'רד פורד. הוא כתב את התסריט יחד עם בת זוגו זואי קאזאן. בשנת 2018, הוא כיכב במיני סדרה "הבריחה מדנמורה" מבית שואוטיים בתור דייוויד סווט; עבור תפקידו היה דנו מועמד לפרס אמי לשחקן משנה מצטיין במיני-סדרה. 

== ביוגרפיה ==
דנו נולד בניו יורק שבארצות הברית, למשפחה נוצרית. הוריו הם גלאדיס (לבית פיפ) ופול א. דנו. הוא גדל בניו יורק ולמד בבית ספר לבנים-בלבד "בראונינג". בהמשך עבר עם משפחתו להתגורר בעיירה וילטון שבקונטיקט. ב-2002 סיים את לימודיו התיכוניים בבית ספר בעיירה.

לאחר מכן חזר לניו יורק כדי ללמוד במכללת יוג'ין לאנג לאמנויות.

==קריירה==
דנו החל להופיע בגיל צעיר בהצגות מקומיות אשר הובילו להופעת הבכורה שלו בברודוויי בגיל 12 לצד ג'ורג' סי. סקוט במחזה "אופק אבוד".

בשנת 1998, הופיע לראשונה בטלוויזיה בפרק בסדרה "בחור חכם", ובשנת 2000, הופיע לראשונה בקולנוע בסרט "התחלה חדשה".

בשנת 2001, בגיל 17, התפרסם בדרמה העצמאית "הדרך המהירה ללונג איילנד" בו גילם את האווי בליצר נער חכם ורגיש בן 15 הגר בסביבה מוזנחת בלונג איילנד. בשבוע אחד מאבד הוואי את אמו בתאונת דרכים ומפסיד כמעט כל דבר וכל אחד בחייו. להאווי לא נשארו הרבה ברירות אלא לנווט את התבגרותו כראות עיניו ללא שום השגחה. על תפקידו בסרט זכה דנו בפרס אינדפנדנט ספיריט על הופעת הבכורה הטובה ביותר. ב-2002 הופיע בשני פרקים בסדרה "הסופרנוס".

ב-2004 שיחק בקומדיה "איזו מין שכנה" בה גילם את קליץ, חברו של הדמות הראשית מת'יו קידמן (אמיל הירש), בנוסף שיחק בסרט "לקחת חיים" בכיכובה של אנג'לינה ג'ולי.

ב-2006 הופיע בסרט עצמאי מצליח נוסף, "מיס סאנשיין הקטנה" בדמותו של דווין, אחיה הגדול של אוליב, המגולמת על ידי אביגיל ברסלין. הוא מגלם את דווין שחי את חייו לפי תורתו של פרידריך ניטשה ומסרב לדבר עד שיהיה בוגר דיו כדי להתגייס לחיל האוויר האמריקאי ולהיות טייס קרב. בנוסף ב-2006 שיחק גם בסרט "פאסט פוד".

בשנת 2007 סיפק דנו את הופעתו הזכורה ביותר, כנראה, בדרמה התקופתית של פול תומאס אנדרסון "זה יגמר בדם". בסרט גילם דנו את דמותו של הכומר הפנטי איליי סאנדיי וגם את אחיו פול, שמקבל את הדת כחלק מרכזי של החלטות החיים. במהלך הסרט מנסה איליי להוציא רווחים אישיים מאיל הנפט דניאל פליינוויו, המגולם על ידי דניאל דיי-לואיס. על הופעתו בסרט זכה במועמדות לפרס באפט"א.

בשנת 2008, כיכב בקומדיה "ענקי", וב-2009, דיבב את דמותו של העז אלכסנדר ב"ארץ יצורי הפרא". בשנת 2010 השתתף בקומדיית הפעולה "כמו יום ולילה" בתפקידו של ממציא גאון בשם סיימון פק, וב-2011, שיחק בסרט "הפלישה למערב" לצידו של דניאל קרייג.

ב-2012 כיכב בסרטים "בשביל אלן", "להיות פלין" ו"רובי ספרקס" לצידה של הכוכבת/כותבת זואי קאזאן, והשתתף גם בסרט המדע הבדיוני של ריאן ג'ונסון, "לופר".

בשנת 2013 שיחק בסרט "אסירים" בו שיחק בחור פסיכוטי מופנם בשם אלכס ג'ונס הנחשד בחטיפת בתו של גיבור הסרט קלר דובר, המגולם על ידי יו ג'קמן. בנוסף ב-2013, שיחק בסרט "12 שנים של עבדות" בתור שכנו הנגר של בעל העבדים האדיב פורד, עבורו הוא מבצע מגוון עבודות נגרות ומסתכסך עם העבד (גיבור הסרט) סולומון סביב עצותיו של סולומון להתייעלות העבודה. בעקבות סכסוך זה נמכר סולומון לבעל העבדים האכזר אדווין אפס, לאחר שהנגר מנסה לרצוח אותו בתליה. על השתתפותו בסרט זה היה מועמד לפרסים רבים.

ב-2015 שיחק בסרט "אהבה וחסד", בו גילם את בריאן וילסון, מנהיג להקת "הביץ' בויז", בצעירותו, לצידו של ג'ון קיוזק שגילם את וילסון כאדם מבוגר. בנוסף בשנה זו, שיחק בסרט האיטלקי "נעורים" של הבמאי פאולו סורנטינו.

ב-2016 שיחק בתפקיד ראשי בתור פייר באזוחוב, בסדרה "מלחמה ושלום". בנוסף, בשנה זו כיכב בסרט "איש האולר" לצד דניאל רדקליף.

בשנת 2018 יצא לאקרנים סרטו הראשון כבמאי, "תמונה משפחתית", בכיכובם של קארי מאליגן וג'ייק ג'ילנהול. הסרט, אותו כתב דנו בשיתוף עם זואי קאזאן, מבוסס על ספרו של ריצ'רד פורד משנת 1990. בשנה זו גם שיחק בתפקיד הראשי של דייוויד סווט במיני-סדרת הפשע "הבריחה מדנמורה" ברשת Showtime שביים בן סטילר, כאסיר הנמלט מבית הכלא.

מ-27 בדצמבר 2018 עד 17 במרץ 2019 שיחק לצד אית'ן הוק בחידוש של תיאטרון ברודוויי למחזה "המערב האמיתי" שכתב השחקן והמחזאי סם שפרד.

ב-29 בספטמבר 2023 יצא לאור הסרט "כסף טיפש" בכיכובו.<ref></ref>

==חיים אישיים==
משנת 2007 נמצא בזוגיות עם השחקנית זואי קאזאן. לשניים בת משותפת שנולדה באוגוסט 2018. הם מתגוררים בשכונה בוריאום היל, ברוקלין שבניו יורק.

דנו חבר בלהקת Mook, בה הוא משמש כסולן וגיטריסט.

== פילמוגרפיה ==

=== קולנוע ===
{| class="wikitable"
|+
!שנה
!סרט
!תפקיד
!הערות
|-
|2000
|התחלה חדשה
|ג'ואל
|
|-
|2001
|הדרך המהירה ללונג איילנד
|האווי בליצר
|מועמד פרס אינדפנדנט ספיריט להופעת הפריצה הטובה ביותר <small>(2002)</small>
|-
|2002
|מועדון הקיסר
|מרטין בלית'
|
|-
| rowspan="2" |2004
|לקחת חיים
|אשר הצעיר
|
|-
|איזו מין שכנה
|קליץ
|
|-
| rowspan="2" |2005
|הבלדה על ג'ק ורוז
|תאדיוס
|
|-
|המלך
|פול זאנדו
|
|-
| rowspan="2" |2006
|מיס סנשיין הקטנה
|דווין הובר
|מועמד פרס אינדפנדנט ספיריט לשחקן המשנה הטוב ביותר <small>(אנ') (2007)</small>
|-
|פאסט פוד
|בריאן
|
|-
| rowspan="2" |2007
|Weapons 
|כריס 
|
|-
|זה ייגמר בדם
|פול ואלי סאנדיי 
|מועמד פרס באפט"א לשחקן הטוב ביותר בתפקיד משנה <small>(2008)</small>
|-
| rowspan="3" |2008
|Explicit Ills
|רוקו
|
|-
|Light and the Sufferer
|דון
|
|-
|Gigantic 
|בריאן 
|
|-
| rowspan="3" |2009
|לקחת את וודסטוק
|בחור 
|
|-
|The Good Heart
|לוקאס
|
|-
|ארץ יצורי הפרא
|אלכסנדר
|דיבוב
|-
| rowspan="3" |2010
|הגבר הנוסף
|לואיס איבס
|
|-
|המשלחת של מיק
|תומאס גטלי 
|
|-
|כמו יום ולילה
|סימון פק 
|
|-
|2011
|הפלישה למערב
|פרסי דולארהיד
|
|-
| rowspan="4" |2012
|להיות פלין
|ניק פלין <small>(אנ')</small>
|
|-
|רובי ספרקס
|קאלווין וויר פילדס
|
|-
|לופר
|סת' 
|
|-
|For Ellen
|ג'ובי
|
|-
| rowspan="2" |2013
|12 שנים של עבדות
|ג'ון טיביס
|
|-
|אסירים
|אלכס ג'ונס
|
|-
|2014
|אהבה וחסד
|בריאן וילסון
|מועמד פרס גלובוס הזהב לשחקן המשנה הטוב ביותר <small>(2016)</small>
מועמד פרס אינדפנדנט ספיריט לשחקן המשנה הטוב ביותר <small>(אנ') (2016)</small>

מועמד פרס סטלייט לשחקן המשנה הטוב ביותר <small>(2016)</small>
|-
|2015
|נעורים
|ג'ימי טרי
|
|-
|2016
|איש האולר
|האנק
|
|-
|2017
|אוקג'ה
|ג'יי
|
|-
|2018
|תמונה משפחתית
|
----
|במאי ותסריטאי
|-
|2021
|האשמה
|מת'יו פונטנוט
|קול
|-
| rowspan="2" |2022
|באטמן
|איש החידות
|
|-
|הפייבלמנים
|ברט פייבלמן
|מועמד פרס גילדת שחקני המסך לשחקן המשנה הטוב ביותר <small>(אנ') (2022)</small>
|-
|2023
|כסף טיפש
|קית' גיל <small>(אנ')</small>
|
|-
|2024
|בחלל שנותר
|האנוס
|דיבוב
|}

=== טלוויזיה ===
{| class="wikitable"
|+
!שנה
!סדרה
!תפקיד
!הערות
|-
|1996
|Sensei Rainbow and the Dojo Kids
|פול
|סרט טלוויזיה 
|-
|1998
|Smart Guy
|ניקולס
|פרק: "She Got Game"
|-
|2002
|Too Young to Be a Dad
|מאט פרימן
|סרט טלוויזיה של Lifetime
|-
|2002, 2004
|הסופרנוס
|פטריק ווילן
|2 פרקים
|-
|2016
|מלחמה ושלום
|פייר בֶּזוּחוֹב <small>(אנ')</small>
|מיני-סדרה
|-
|2018
|הבריחה מדנמורה
|דייוויד סווט
|מיני-סדרה
מועמד פרס אמי לבידור בפריים טיים לשחקן משנה במיני-סדרה או בסרט טלוויזיה <small>(אנ') (2019)</small>
|-
|2022–הווה
|Pantheon
|כספיאן
|דיבוב; 16 פרקים
|-
| rowspan="2" |2024
|מר וגברת סמית'
|האריס
|3 פרקים
|-
|פנטזמאס <small>(אנ')</small>
|ג'ף
|פרק: "Cookies and Spaghetti"
|}

==קישורים חיצוניים==

* 
* 
* 

==הערות שוליים==

קטגוריה:שחקני קולנוע וטלוויזיה אמריקאים
קטגוריה:שחקני תיאטרון אמריקאים
קטגוריה:שחקנים ילדים אמריקאים
קטגוריה:במאי קולנוע אמריקאים
קטגוריה:תסריטאי קולנוע אמריקאים
קטגוריה:מוזיקאים אמריקאים
קטגוריה:זוכי פרס גות'הם: שחקנים
קטגוריה:בוגרי אוניברסיטת פייס
קטגוריה:אמריקאים שנולדו ב-1984